దీపక్ శోధన్

రోషన్ హర్షాద్‌లాల్ "దీపక్" శోధన్  (18 అక్టోబరు 1928 – 2016 మే 16) భారతదేశ టెస్టు క్రికెట్ క్రీడాకారుడు. ఆయన మూడు టెస్ట్‌లు ఆడి 181 పరుగులు చేశారు. ఆయన సగటు60.33. అంతేకాక ఆయన 43 ఫస్ట్ క్లాస్ మ్యాచ్‌లు కూడా ఆడి 1802 పరుగులు చేశారు.

జీవిత విశేషాలు
దీపక్ శోధన్ 1928లో జన్మించారు. ఆయన ఎడంచేతి వాటం బ్యాటింగ్‌తో పాటు మీడియం పేస్ బౌలింగ్ చేసే శోధన్ భారత్ తరఫున మూడు టెస్టులు ఆడారు. 1952లో పాకిస్తాన్‌తో కోల్‌కతాలో జరిగిన టెస్టులో ఆయన అరంగేట్రం చేశారు. ఆడిన తొలి టెస్టు ఇన్నింగ్స్‌లోనే సెంచరీ (110 పరుగులు) చేసిన తొలి భారత క్రికెటర్‌గా దీపక్ శోధన్ గుర్తింపు పొందారు. ఆ తర్వాత జరిగిన వెస్టిండీస్ పర్యటనకు జట్టులో చోటు సంపాదించినా కేవలం ఒక్క టెస్టు మాత్రమే ఆడాడు.

పోర్ట్ ఆఫ్ స్పెయిన్‌లో జరిగిన తొలి మ్యాచ్‌లో 45, 11 పరుగులు చేసిన శోధన్ గాయంతో తర్వాతి మూడు టెస్టులకు దూరమయ్యారు. కింగ్‌స్టన్‌లో జరిగిన ఆఖరి టెస్టులో బరిలోకి దిగినా పెద్దగా రాణించలేకపోయారు. ఆ తర్వాత 1962 వరకు ఫస్ట్‌క్లాస్ క్రికెట్‌లో కొనసాగినా జాతీయ జట్టులో మాత్రం చోటు దక్కించుకోలేకపోయారు. 43 ఫస్ట్‌క్లాస్ మ్యాచ్‌ల్లో 1802 పరుగులు, 73 వికెట్లు తీశారు. ఇందులో 4 సెంచరీలు, 7 అర్ధసెంచరీలు ఉన్నాయి. భారత్‌ తరుఫున టెస్ట్‌లలో తొలి మ్యాచ్‌లోనే సెంచరీ సాధించిన మొదటి బ్యాట్స్‌మన్‌ ఘనత ఇతని సొంతం.

అత్యున్నత రికార్డు
ఆయన అత్యధిక సరాసరి పరుగులు 60.33 ను భారతీయ బ్యాట్స్‌మన్ గా నెలకొల్పారు. ఆయన గుజరాత్ క్రికెట్ జట్టుకు ప్రాతినిధ్యం వహించి, అధికంగా రంజీ క్రికెట్లో పాల్గొనేవారు. యువకునిగా యున్నప్పుడు ఆయన హాకీ క్రీడాకారుడు కూడా. ఎడమచేతి బ్యాట్స్‌మన్ అయినందున ఆయన "ఎడమచేతి హాకీ స్టిక్"ను వాడేవారు.

మరణం 
శోధన్ మే 16 2016 న తన 87వ యేట ఊపిరితిత్తుల క్యాన్సర్ తో బాధపడుతూ మరణించారు. ఆయన మరణానికి ఆయన భారతదేశ టెస్టు క్రికెటరుగా అత్యధిక వయసున్నవారు.

మూలాలు

ఇతర లింకులు
 Rajan Bala, The Covers are Off, (2004), p. 53–54
  Richard Cashman, Patrons, Players and the Crowd (1979), p. 100
 Cricinfo Profile
 Cricketarchive Profile
 Interview (accessed సెప్టెంబరు 9 2005) 
 Scorecard of Shodhan's first Test
1928 జననాలు
2016 మరణాలు
భారతీయ క్రికెట్ క్రీడాకారులు
భారతీయ టెస్ట్ క్రికెట్ క్రీడాకారులు
గుజరాత్ క్రికెట్ క్రీడాకారులు
గుజరాత్ వ్యక్తులు
క్యాన్సర్ వ్యాధి మరణాలు
భారతీయ క్రీడాకారులు
భారతీయ హాకీ క్రీడాకారులు